Gianni Infantino
Gianni Infantino (izgovara se [ˈdʒanni imfanˈtiːno]; rođen 23. marta 1970.) jeste švicarsko-italijanski nogometni administrator i trenutni predsjednik FIFA-e. On je bio generalni sekretar UEFA od 2009. i posjeduje i švicarsko i italijansko državljanstvo. Izabran je na mjesto predsjednika FIFA-e tokom FIFA-inog vanrednog Kongresa 26. februara 2016. koji je održan sa namjerom reformiranja FIFA. 26. oktobra 2015., Infantino je dobio punu podršku od Izvršnog komiteta UEFA da zauzme poziciju predsjednika FIFA-e na tada nadolazećem vanrednom Kongresu FIFA-e. Isti dan, on je potvrdio svoju kandidaturu i priložio zahtjevane  deklaracije podrške. 26. februara 2016., Infantino je izabran kao novi predsjednik FIFA-e na vanrednom kogresu te organizacije održanom u  Zürichu, Švicarska. Po zanimanju je pravnik, govori više jezika, oženjen je i ima četvero djece. Gianni Infantino je rođen 23. marta 1970. u mjestu Brig, Švicarska. Italijanskog je porijekla iz Kalabrije i Lombardije. Studirao je pravo na  Univerzitetu Fribourg (Švicarska) i govori tečno italijanski, francuski, njemački, Engleski, i španski jezik.